Aalborg Stiftstidende, 1844-12-13
Vi have nylig høitideligholdt vort November-Møde i det skandinaviske Selskab med at spille et Par Stykker af gamle Fader Holberg, og det i det danske Sprog, nemlig den pantsatte Bondedreng" og "Sganarels Reise til Philosophernes Land; derpaa gaves af en herværende dansk Skuespiller, Sax, "Supplicanten". Forestillingen gaves af Selskabets Medlemmer paa Theatret her i Staden; den begyndte med en Prolog paa Vers om Holberg, forfattet af Akademie docent Petersson, og fremsagt af Samme, Prologen indeholdt et langt Citat af det Stykke, hvormed Holbergs Jubilæum høitideligholdtes paa Eders Nationaltheater. Vihavde indbudet begge de kongelige Studenter, Hertugerne af Upland og Skaane med Suite, samt alle Stadens Damer af den høiere Classe, omtrent 270, og desuden vare naturligviis alle Selskabets Medlemmer tilstede, saa Du seer, at vi ikke spillede for tomme Bænke. Det gik ganske godt, og jeg troer, at Alle vare vel tilfredse med denne Aften, da manikke spændte Fordringerne overdrevent høit og heldigviis saare Faa, eller maaskee endog aldeles Jngen, mærkede Feilene i den danske Udtale. Prindserne morede sig fortræffeligt, og det gjør aldrig nogen Skade, at de nu engang have været med i det skandinaviske Selskab; maaskee de kunne faae Lyst til at komme oftere. Det er ogsaa i flere Henseender godt, at man her har faaet dansk Tale at høre. - En anden Sag har jeg at fortælle Dig, som vil glæde Dig, og være et Beviis paa, at min sidste Spaadom ikke slog feil, den nemlig at det skandinaviske Selskab i den sidste Tid er blevet forøget med omtrent et Hundrede Medlemmer, og Flere ville upaatvivlelig snart strømme til. Dernæst skal jeg fortælle Dig Noget af ganske væsentlig Jnteresse. Geiser har i denne Termin just ikke saa meget foredraget den svenske Historie, som snarere læst over og om den, det vil sige, han har ikke fremstillet Begivenhederne i deres Tidsfølge, men meget mere fremdraget de enkelte, store, epokegjørende Vende puncter i vor Historie, paaviist deres indre Sammenhæng og deres Forbindelse med den øvrige europæiske, fornemmelig Nabolandene, Historie, og især har han dvælet længe ved de Begivenheder, der bære Vidnesbyrd om Folkets Fremskriden, paa Humanitetens og Civilisationens Bane. Prindserne have stadig hørt disse geniale, og for dem navnlig saa lærerige Forelæsninger. For et Par Uger siden kom Kong Oscar hertil tilligemed Dronningen; Dagen efter deres Ankomst indfandt de sig Begge paa Geisers Forelæsning; den var den meest interessante, jeg nogensinde har hørt, og gjorde et synlig dybt Jndtryk ikke mindre paa Majestæterne end paa det øvrige talrige Auditorium. Geiser gav da en kort Udsigt over nogle af de meest følgerige Begivenheder i vor Historie, og det lige indtil Spørgsmaalet og Repræsentationsreformen. Han berørte to Gange, og med den største Ligefremhed og Uforbeholdenhed. Skandinavismen, ja saaledes at en Hofmand skulde kunne kalde ham haardnævet, thi Du veed jo, at Geiser ikke et saa zart i sine Tag. Han talte om Calmarunionens Stiftelse og Ophævelse. "Dette var en Forening", yttrede han, som var bygget paa saadanne Beregninger og Forudsætninger at den ikke kunde bestaae og bidrage til de forenede Folks Lykke og Velvære; men og herved lagde han stor Eftertryk i Stemmen - "Tiderne kunne forandres, ja de ere allerede en heel Deel forandrede!"(Sluttes.)